ਕਾਲਾ ਸਿਰ-ਡਮਰਾ
ਕਾਲਾ ਸਿਰ-ਡਮਰਾ (ਅੰਗਰੇਜ਼ੀ:black-headed gull) ਕਾਲ਼ਾ ਸਿਰ ਡਮਰਾ - ਕਾਲ਼ਾ ਸਿਰ ਡਮਰਾ ਦਾ ਵਿਗਿਆਨਕ ਨਾਂਅ Chroicocephalus Ridibundus ਏ। Chroicocephalus ਪੁਰਾਤਨ ਯੂਨਾਨੀ ਭਾਸ਼ਾ ਦੇ ਸ਼ਬਦ  Khroizo (ਰੰਗ ਨੂੰ) ਤੇ Kephale (ਸਿਰ) ਤੋਂ ਲਿਆ ਗਿਆ ਹੈ। Ridibundus ਇੱਕ ਲਾਤੀਨੀ ਸ਼ਬਦ ਹੈ ਜੇਸ ਮਾਇਨੇ ਹੱਸਣਾ ਹੁੰਦਾ ਹੈ। ਇਸਦੇ ਵਿਗਿਆਨਕ ਨਾਂਅ ਵਿੱਚ ਹੱਸਣ ਦਾ ਜ਼ਿਕਰ ਇਸਦੀ ਅਵਾਜ਼ ਕਾਰਨ ਹੈ। ਕਾਲਾ ਸਿਰ ਡਮਰੇ ਦਾ ਇਲਾਕਾ ਯੂਰਪ, ਏਸ਼ੀਆ ਤੇ ਕਨੇਡਾ ਦੇ ਚੜ੍ਹਦੇ ਪਾਸੇ ਦੇ ਸਮੁੰਦਰੀ ਕੰਢੇ ਹਨ। ਇਸਦੀ ਬਹੁਤੀ ਵਸੋਂ ਸਿਆਲ ਵਿੱਚ ਦੱਖਣ ਵੱਲ ਨੂੰ ਪਰਵਾਸ ਕਰ ਜਾਂਦੀ ਹੈ ਪਰ ਯੂਰਪ ਦੀ ਕੁਝ ਵਸੋਂ ਯੂਰਪ ਦੀ ਪੱਛਮੀ ਬਾਹੀ 'ਤੇ ਟਿਕੀ ਰਹਿੰਦੀ ਹੈ। ਕੁਝ ਵਸੋਂ ਸਿਆਲ ਦਾ ਵੇਲਾ ਉੱਤਰੀ ਅਮਰੀਕਾ ਦੇ ਉੱਤਰੀ-ਪੂਰਬੀ ਇਲਾਕੇ ਵਿੱਚ ਬਿਤਾਉਂਦੀ ਹੈ। 